da en en en fr de da id da nb da da da nb da da da da nb nb da da da da da da da da da en de da da da da da nb da da da da da da en en
Lige ved og næsten!!!!!! - Svanholm Cricketklub
Onsdag d. 11. september 2019 kl. 17:57 af Henrik Pfaff
Da vi gik ind i årets to sidste kampe om DM mod KB havde vi opfattelsen, at vi på grund af vores noget dårlige kvotient skulle vinde begge kampe for at blive mestre.
Atta Ullah blive ramt tordnende hårdt på overarmen af Amjad Khan (droppet gribechance !!) men fortsatte, foto Peter Power
Gærde til Mads Henriksen, foto Peter Power
KB fik samlet sig lidt sammen og endte med 105 på 46 overe (Hamid Shah 2/18). En af deres redningsmænd Mark Hocking scorede 12 på 73 bolde !
Efter meget regneri viste det sig, vi kunne blive mestre ved at passere på 22,1 over.
Nu var der bare ved det, at forholdene var lige så svære for os som KB og så har KB en urkraft i den tidligere testspiller – og svanholmer – Amjad Khan, der kunne kaste stort set alle overne og endte med 5/33.
Amjad Khan er 39 år, men har ikke mistet noget af gløden. Her griber han Mads Henriksen ud og tiljubles af sine holdkammerater
Zishan gribes ud på Amjad Khan, foto Peter Power
Sekser til Hasan Rashid, foto Peter Power
Det sidste håb Mudassar Ali løbes ud . Tænk, hvis han havde kuret battet
Men 106 er altså kun omkring 5 pr. over og vores gærdespillere virkede som de troede, at pointsene skulle scores på 10 overe. Nogen blev gedigent overmandet, andre mistede snøvsen. Da vi ikke længere kunne vinde DM (de 22,1 overe var gået) , stod vi med 86/9 og endte med 89 (Abdullah Mahmood for første gang i sin 1. holds karriere topscorer med 19).
Hvor meget forholdene betyder for en cricketkampkan ses ved at sammenligne de to kampe.
På en perfekt pitch og strålende vejr, men ganske vist noget tung bane på Svanholm Park blev der i den første kamp tilsammen scoret 469 point (i den anden kamp tilsammen 194).
KB startede med 237. Vi kunne ikke få hul før end i den 25 over, hvor vores tidligere medlem Zameer Khan (56) gik. KBs spillende træner Keith Dabengwa (66) gik hurtigt derefter og da disse to var ude kom der mere fart i gærdefaldene, selvom Mads Henriksen kastede vidunderligt (4/26 på 10 overe). Hamid Shah 2/68 og Musa Mahmood, der kom på til sidst 2/6).
Vores start var endnu bedre og Hamid Shah (52 på 106 bolde) faldt som første gærde ved 146 og straks efter ved 154 Jonas Henriksen i sæsonens langt bedste kamp for ham – 84 point. Zishan Shah bidrog med 21og andre med lid småting, så vi stod med 6 gærder for 228 i over nr. 46 og manglede sølle 10 point på 5 overe, men formåede kun at lave 5 og endte med 232. Bredden på den gærdeside er skidt. Fantastisk kamp af Jonas.
Forestiller man sig, at vi havde vundet den kamp og KB i anden kamp var gået ud for det samme, havde vi haft 50 overe til at skubbe 106 ud.
Stående bagest fra venstre: Jonas Henriksen, Mads Henriksen, Zishan Shah (anf), Hamid Shah, Saif Ahmad, Wahab Hashmi (keeper). Knælende Toqeer Ahmed, Nudassar Ali, Atta Ullah, Abdullah Mahmood, Hassan Rashid.
2. holdet måtte bare ikke tabe meget stort til Copenhagen i årets sidste kamp på Svanholm Park for at vinde 1. division.
Det blev der langtfra tale om i 40 overskampen.
Lucky Ali er heldigvis kommet i gang nu, hvor han skal ti Malaysia og åbnede mede 4, Saud Munir lavede 58 og Sahadat Riaz 26. 227/7 til os.
Musa Mahmood (3/23) og Asad Shah (3/28) åbnede kastningen og 7 gærder var ude for 54. Så skulle der åbenbart hygges, så både keeper og Bobby Malik, der ikke har kastet i mange år, fik lov. Copenhagen ude for 130 på 30 overe – og så var det tid til at fejre det.
Stående bagest fra venstre: Amod Mahajan, Bobby Malik, Musa Mahmood, Usman Akram, Saud Munir. Knælende fra venstre: Sahadat Riaz, Imran Raja Khan (anf), Vatsal prajapati (keeper), Asad Shah og Lucky Malik
3. holdet sluttede pænt
Tredjeholdet sluttede på en foreløbig tredjeplads i 3. division øst, som vandtes af Soraner II. En stor sæson for klubben, der nu rykker op i elitedivisionen (en andenplads i 1. division efter os) og skal spille oprykningskamp hjemme mod Frederikshavn med deres 2. hold til 2. division.
I 30 overes kampen imponerede vores kastere ikke ude mod Ishøj III, der startede med 152/7 (Mohiz Akhtar 2/21).
Til gengæld blev gærdehalvlegen en stor ting for Touqeer Ahmed Nazier, der kom til os sidse år fra Hvidovre, selvom vi advarede ham. På det tidspunkt var hans gærdespil sådan, at han næppe kunne komme på vort 3. hold. Men han har træner mere end nogen anden – 1. holdsspillerne incl. – og fliden er belønnet. Han blev noteret for sit livs største score med 60 not out og blev hjulpet af anfører Shazad Shabz (27). Vi passerede i den 28. over.
I den kommende tid står den på ungdomsslutspil. Drengene spiller søndag på Svanholm Park mod Ishøj og Glostrup og juniorerne ugen efter lørdag mod AB og søndag mod vinderen af Køge-Glostrup. Vi er uden den på landsholdet i Malaysia spillende Lucky Ali, så måske bliver det svært. Lilleputterne spiller om DM samtidig i Solvangsparken og miniputterne lørdag om DM i Køge.